Browning M1917

KinnigBroDoareMindrailherezMont en-droTennata dre argil, yenaet dre zourMunisionoùStumm orin.30-06 SpringfieldStummoù all6,5 × 54 mm Mannlicher-Schönauer6,5 × 55 mm Mauser7,5 × 54 mm 1929C7 × 57 mm Mauser7,62 × 51 mm NATO7,65 × 53 mm Mauser7,92 × 57 mm Mauser7,92 × 61 mm8 × 52 mm R Siam8 × 63 mmIjinerJohn BrowningProduerienColt's Manufacturing CompanyRemingtonWestinghouseMare produiñ1917-1945Mare implij1917 - bloavezhioù 1970Perzhioù teknikel(stumm A4)Mas hollek (gant he zrebez, an dour hag he munisionoù)47 kgHirder980 mmHirder ar c'hanol610 mmHed-tenn pleustrek1.400 mLusk-tennañ450 tenn/mn600 tenn/mn (stumm M1917A1)Tizh o vont e-maez853 m/sEndalc'hGourizoù 250 kartouchennLezennRummad e Bro-C'hallA

Ar Browning M1917 zo ur vindrailherez ijinet gant ar Stadunanad John Browning e deroù an XX kantved hag implijet gant arme ar Stadoù-Unanet ha kalz broioù all etre 1917 hag ar bloavezhioù 1970.

 Istor ha deskrivadur 
kleiz|thumb|Valmore A. Browning, mab an ijiner, o tennañ gant un M1917 e miz Here 1918 er Meuse (Frañs)
Pa grogas ar Stadoù-Unanet er Brezel-bed Kentañ e 1917 e oa pourveziet o arme gant mindrailherezioù diwar-lerc'h bet savet e dibenn ar c'hantved kent, evel ar Browning M1895. War an dachenn e voe implijet reoù savet gant o c'hevredidi gall pe saoz kentoc'h. John Browning a ginnigas neuze ur vindrailherez diorroet gantañ abaoe 1900 CADIOU Yves L., Les Colt Volume 4, Fusils, carabines et mitrailleuses, Éditions du Portail, 1999, 120 p., ISBN 2-86551-042-5, pp. 64-66. Evit he sevel en doa dilezet tennata dre amprest-gazoù an M1895 evit ober gant ur sistem dre argil fiziaploc'h. Yenaet e oa dre zour, ha kambret e oa e .30-06 Springfield, ur c'halibr implijet dija e fuzuilhoù Springfield M1903 an arme HOUSTON Rob, STROYAN Christine (renerezh), Armes à feu de légende, Larousse, 2019, p. 188. Pourveziet e oa gant gourizoù lien 250 kartouchenn.

Ar c'hentpatrom kentañ a voe amprouet er memes bloavezh gant an arme, ha gouest e voe da dennañ 20.000 boled diouzh renk hep terriñ POPENKER Maxim, Browning M1917 M1919, Modern Firearms (lennet d'an 28/02/2025). Choazet e voe buan-tre evel mindrailherez nevez. An embregerezh Colt, a oa perc'henn war gwirioù an arm, ne broduas nemet ul lodenn vihan (war-dro 600) eus ar 56.610 skouerenn savet betek fin 1918. Ar braz anezhe a voe produet gant Remington ha Westinghouse.

 Stummoù all 
Ur stumm yenaet dre aer evit bezañ savet war ar c'hirri-nij a voe diorroet e dibenn ar brezel gant an embregerezh Marlin Rockwell hag anvet M1918. Homañ a voe diazez ar vindrailherez M1919 implijet diwezhatoc'h gant ar Stadoù-Unanet. Er bloavezhioù 1930 e voe kemmet ar plakennoù a gaved dindan kulasenn an M1917 evit reoù solutoc'h : M1917A1 e voe anvet ar stumm nevez produet adalek ar mare-se. An M1917 mod-kozh produet a-raok a voe treuzfurmet evit ar braz anezhe e M1917A1 gant arsanailh Rock Island.

Stummoù eus an M1917 a voe produet gant broioù all ha dindan anvioù disheñvel : FN30 gant an FN Herstal e Belgia, ksp m/14-29 ha ksp m/36 e Sveden, Ckm wz. 30 e Polonia hag M/29 e Norvegia.

An embregerezh stadunanat Tippman Arms Co. en deus gwerzhet er bloavezhioù 1990 kopiennoù eus an M1917, kambret e .22 Long Rifle, ha pourveziet gant gourizoù lien 100 kartouchenn.

 Implij 
Ne erruas ar skouerennoù kentañ eus an M1917 nemet e 1918 war an talbenn, ha ne voent ket implijet puilh gant ar soudarded d'ar mare-se McNAB Chris, Armes à feu Encyclopédie visuelle, L'Imprévu, 2022, p. 248. Er bloavezhioù 1920 e voe kopiet an arm gant armeurerien sinaat evit pourveziañ gouarnamant Beiyang a-enep ar Kuomintang. An M1917, daoust d'he gwikefre yenaat dre zour bezañ diwar-lerc'h er bloavezhioù 1940 dija, a servijas da arme ar Stadoù-Unanet e-pad an Eil Brezel-bed, Brezel Korea, hag e deroù brezel Viêt Nam zoken.

 Er sevenadur 
 Er stirad skinwel The Pacific (2010) e weler ar vindrailherez implijet gant ar soudarded John Basilone, Robert Leckie, J.P. Morgan ha Manny Rodriguez e-kerzh emgann Guadalcanal Browning M1917, IMFDB (lennet d'an 28/02/2025).

 Daveennoù 

Rummad:Mindrailherezioù
Rummad:Armoù SUA
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù Brezel Korea
Rummad:Armoù Brezel Vietnam